Astrid vu Schweden

D'Astrid Sofia Lovisa Thyra vu Schweden aus dem Haus Bernadotte, gebuer de 17. November 1905 zu Stockholm als Prinzessin vu Schweden, a gestuerwen den 29. August 1935 zu Küssnacht am Rigi, war duerch Bestietnes mam Leopold III., Kinnigin vun de Belsch.

Si war d'Mamm vun der Joséphine- Charlotte, der spéiderer Fra vum Groussherzog Jean vu Lëtzebuerg, souwéi vun den zwéi Kinneke Baudouin an Albert II.

 Liewen 
D'Astrid war déi drëtt Duechter vum Prënz Carl vu Schweden, Herzog vu Västergötland (1861–1951), Jong vum Kinnek Oskar II. vu Schweden, a senger Fra, der Prinzessin Ingeborg vun Dänemark (1878–1958), Duechter vum dänesche Kinnek Frederick VIII. aus dem Haus Schleswig-Holstein-Sonderburg-Glücksburg a seng Fra Louise vu Schweden-Norwegen. Hir Schwëster Märtha huet sech an d'norwegesch-kinneklech Famill abestuet. Si hat e méi jonke Brudder, de Carl (1911–2003) an eng aner Schwëster d'Margaretha vu Schweden.

De 4. November 1926 huet d'Prinzessin Astrid zu Stockholm de Leopold III. (1901–1983) bestuet, dee méi spéit Kinnek vun de Belsch gouf. D'Koppel krut dräi Kanner:

 Joséphine-Charlotte (1927–2005) ⚭ 1953 Jean vu Lëtzebuerg,
 Baudouin (1930–1993), Kinnek vun de Belsch ⚭ 1960 Doña Fabiola de Mora y Aragón (1928–2014),
 Albert II. (* 1934), Kinnek vun de Belsch ⚭ 1959 Prinzessin Paola Ruffo vu Kalabrien.

 Doud 
Den 29. August 1935 huet de Kinnek Leopold op enger Strooss bei Küssnacht am Rigi um Ufer vum Vierwaldstätterséi d'Kontroll iwwer säin Auto verluer an e géie Rampli erofgefall. D'Kinnigin gouf beim Accident aus dem Auto eraus, an e Bam geschleidert an ass nach op der Plaz un enger schwéierer Kappverletzung gestuerwen.

D'Gemeng Küssnacht huet dem Leopold den Terrain op deem d'Accident geschitt war iwwerlooss, an de Kinnek huet eng Gedenkkapell fir d'Astrid baue gelooss.

 Erënnerungen 

 Zu Lëtzebuerg 

Fir un d'Astrid z'erënneren, gouf um Belair an der Stad Lëtzebuerg eng Strooss no hir genannt: d'Rue Astrid leeft vun der Rue Arthur-Herchen bis op d'Place de France.

 Soss doruechter 
 Mémorial Reine Astrid zu Laeken,
 Square Astrid zu Arel 
 Monument am Parc vu Wisterzée zu Court-Saint-Étienne,
 Astrid-Kapell zu Küssnacht.
 Koningin Astridplein zu Antwerpen
 Place de la Reine-Astrid zu [[Paräis) 
 Place Reine Astrid zu Visé
 Statue an der Keizersplein zu Aalst

 Gielercher 

 60px Dame noble vum Theresienuerden
 60px Dame noble vum Stärekräizuerden (Éisträich-Ungarn).

 Um Spaweck 

Kategorie:Kinneke vun de Belsch
Kategorie:Gebuer 1905
Kategorie:Gestuerwen 1935
Kategorie:Persounen, no deenen eng Struktur zu Lëtzebuerg genannt ass